เครื่องมือจัดการรหัสผ่านส่วนใหญ่ อย่าง 1Password, Dashlane และ RoboForm นำเสนอการใช้งานร่วมกันกับ 2FA รวมถึงการใช้งานร่วมกันกับเครื่องมือสร้างโค้ด 2FA (เช่น Google Authenticator) และเครื่องมือ USB 2FA หลากหลายบริการ (เช่น YubiKey และ Fido) ทำให้ผู้ใช้สามารถรักษาความปลอดภัยที่เก็บรหัสผ่านของตนได้มากขึ้น
2FA (การยืนยันตนสองขั้นตอน) จะขอให้ผู้ใช้แสดงการยืนยันตนรูปแบบที่สองนอกจากรหัสมาสเตอร์ การยืนยันตนในรูปแบบที่สองอาจเป็นสิ่งต่าง ๆ ต่อไปนี้:
รหัส SMS
รหัสผ่านสำหรับใช้ครั้งเดียวที่ใช้ได้แบบจำกัดเวลา (TOTP)
การสแกนไบโอเมตริก (เช่น ลายนิ้วมือ หรือการจดจำใบหน้า)
คีย์ฮาร์ดแวร์ที่เป็น USB
นอกจากนี้ ตัวจัดการรหัสผ่านจำนวนมากจะมีตัวสร้าง TOTP มาด้วยอยู่แล้ว ดังนั้นโปรแกรมจะสามารถสร้างรหัสผ่านแบบใช้ครั้งเดียวสำหรับเว็บไซต์ได้ เครื่องมือการตรวจสอบตู้นิรภัยของLastPass สามารถระบุบัญชีที่สามารถทำการยืนยันตนแบบ 2FA ได้ในตู้นิรภัยของคุณ เพื่อที่คุณจะสามารถตั้งค่าการเข้าระบบได้มากเท่าที่ต้องการ